open-index/open-wikipedia-markdown huggingface dataset:
צ'ארלס בלומפילד

**צ'ארלס ג'יימס בלומפילד** (באנגלית: **Edward James Blomfield**; 29 במאי 1786 – 5 באוגוסט 1857) היה קלאסיקן אנגלי וארכיבישוף של לונדון. אחיו, אדוארד ולנטיין בלומפילד היה קלאסיקן בולט.

## ביוגרפיה
צ'ארלס בלומפילד נולד בסאפוק כבן בכור למנהל בית ספר מקומי. לאחר סיום בית הספר הוא נרשם ללימודים בטריניטי קולג' והחל את לימודיו בשנת 1804. במהלך הלימודים הוא זכה במספר מדליות. הוא סיים בשנת 1808 והיה השלישי ברמת הישגיו בלימודים.

הוא המשיך בלימודים באוניברסיטת קיימברידג' וסיים בה תואר שני ותואר שלישי בשנת 1820. באותה תקופה הוא פרסם תרגומים של מספר יצירות קלסיות של אייסכילוס, קאלימאכוס ויצירות של סופרים קלסיים נוספים.

בין השנים 1833–1841 הוא פעל להקמת בתי עלמין חדשים בלונדון.

למרות הישגיו צ'ארלס בלומפילד החליט לעזוב את האקדמיה ולהקדיש את עצמו כולו לדת. הוא התחיל את הקריירה החדשה במוסדות דת כבר בשנת 1810. הוא מונה לבישוף ולאחר מספר מינויים נוספים הגיע לתפקיד של ארכיבישוף  של לונדון בשנת 1828. בהיותו בתפקיד זה הוא נכנס לבית הלורדים והיה בין החברים הפעילים בבית.

בשנת 1856 סוכם שצ'ארלס בלומפילד יעזוב את התפקיד אבל כהכרה לפעילותו רבת שנים הוא קיבל אישור להמשיך ולהתגורר בארמון הבישוף עם פנסיה של 6 אלף פאונד בשנה.

הוא נפטר בשנת 1857 ונטמן בכנסיית 'אול-סיינטס' בלונדון.

צ'ארלס בלומפילד היה נשוי פעמיים והיו לו 17 ילדים.

## קישורים חיצוניים

* קורות חיים ופעילותו

קטגוריה:חוקרי העת הקלאסית
קטגוריה:בוגרי טריניטי קולג' (קיימברידג')
קטגוריה:הבישופים של לונדון
קטגוריה:בריטים שנולדו ב-1786
קטגוריה:בריטים שנפטרו ב-1857
שבצ'נקו (רובע)

**הרובע שבצ'נקו** (באוקראינית: **Шевченківський район**) הוא רובע או "ראיון" של קייב, עיר הבירה של אוקראינה.
## גאוגרפיה
גבולות הרובע נקבעו ב-1937 והוא ממוקם כמעט בלב ליבה של קייב. התשתית מפותחת מאוד בראיון. ישנן 10 תחנות מטרו בשטח קטן, מה שמפשט מאוד את התנועה ברובע.

ברובע שבצ'נקו נמצאים רוב אתרי המורשת התרבותית - 1374. מאידאן נזאלז'נוסטי, כיכר הניצחון, שדרת הנוף , שער הזהב של קייב, והרכבל המפורסם בקייב, ולדימירסקאיה גורקה , גשר הולכי רגל ורוכבי אופניים מעל מדרון וולודימירסקי, הגן הבוטני , שוק בסרבסקי, וגן החיות  היחיד בקייב, כמו גם כנסיות רבות, כגון כנסיית אנדריי הקדוש, קתדרלת סופיה הקדושה, מנזר כיפת הזהב של מיכאל הקדוש.

ב-17 באוקטובר 2022, בעת הפלישה הרוסית לאוקראינה, הרובע הותקף עם כטמ"בים איראנים מסוג שאהד 136.

## קישורים חיצוניים

* 

## הערות שוליים

קטגוריה:קייב: רבעים
רלי הרשקוביץ

**רלי הרשקוביץ** היא רופאה ישראלית, פרופסורית במיילדות וגינקולוגיה ב. מנהלת יחידת אולטרה סאונד נשים (1999–2021), מנהלת מחלקת נשים ויולדות א' ויושבת ראש החטיבה למיילדות וגינקולוגיה בבית החולים. סגן דקאן ומנהלת בית הספר לרפואה בפקולטה למדעי הבריאות באוניברסיטת בן-גוריון בנגב (2019–2021).

## ביוגרפיה
הרשקוביץ נולדה ביאסי שברומניה בת למשפחת הרשקו. בגיל 9 חודשים עלתה עם משפחתה לישראל. היא גדלה בבאר שבע, למדה בבית ספר יסודי יצחק בן צבי ובתיכון מקיף ד'. היא סיימה תואר ראשון במדעי החיים, באוניברסיטת בן-גוריון בשנת 1987. לאחר מכן, החלה ללמוד רפואה בפקולטה למדעי הבריאות, באוניברסיטת בן-גוריון אותם סיימה בשנת 1993. את ההתמחות בגינקולוגיה סיימה בסורוקה בשנת 1999. עם סיום ההתמחות החלה לנהל את מכון אולטרה סאונד נשים במשך כשני עשורים. בשנת 2010 הקימה את מחלקת יולדות ד' אותה ניהלה במשך כשנה.

ארגנה שני כנסים בינלאומיים בישראל כיו"ר החברה הישראלית לאולטרה סאונד במיילדות וגינקולוגיה.

משנת 2018 סגן דיקאן ומנהלת בית הספר לרפואה באוניברסיטת בן-גוריון ומשנת 2019 פרופ' מן המניין בפקולטה למדעי הבריאות אוניברסיטת בן-גוריון. משנת 2019 היא יו"ר החטיבה למיילדות וגינקולוגיה ומשנת 2020 היא מנהלת מחלקת נשים ויולדות א' במרכז הרפואי סורוקה.

בחודש מאי 2023 נבחרה לדיקנית הפקולטה למדעי הבריאות באוניברסיטת בן-גוריון.

רלי הרשקוביץ נשואה לפרופ' אלי הרשקוביץ, רופא ילדים ומנהל מחלקת ילדים ד' ב. הם הורים לשניים ומתגוררים בעומר.

## תפקידים ציבוריים
* יו"ר ועדת הלסינקי, המרכז הרפואי סורוקה (2015–2019)
* יו"ר החברה הישראלית של האולטרה סאונד במיילדות וגינקולוגיה (2013–2017)
* יו"ר האיגוד הדרומי למיילדות וגינקולוגיה (2011–2014)

## קישורים חיצוניים
* רלי הרשקוביץ, באתר המרכז הרפואי סורוקה
* ענת ניסני, פרופ' רלי הרשקוביץ – להיות רופאה זה לא מקצוע, זו דרך חיים, באתר כאן דרום, 29 במרץ 2021
* 
* פרופ' בנעלי בית - טיפסה לפסגה, באתר אוניברסיטת בן-גוריון בנגב, יולי 2019

קטגוריה:גינקולוגים ישראלים
קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:סגל אוניברסיטת בן-גוריון בנגב: מדעי הבריאות
קטגוריה:סגל המרכז הרפואי האוניברסיטאי סורוקה
קטגוריה:באר שבע: אישים
קטגוריה:עומר: אישים
קטגוריה:ישראלים ילידי רומניה
בית שאמי

שמאל|ממוזער|250px|אסחאק עבאס אל שאמי שחלאכו
שמאל|ממוזער|250px|חצר בית שאמי בשנת 2021
שמאל|ממוזער|250px|חזית בית שאמי באמצע המאה ה-20
**בית שאמי** השייך למשפחת שחלאכו נבנה בשלהי המאה ה-19 על ידי משפחה צ'רקסית שהיגרה מדמשק אל כפר כמא ונחשבה לאחת המשפחות האמידות באזור הגליל התחתון.
הבית נבנה עם חצר גדולה מוקפת חומה, ובתוכה מגורי הבעלים, חנות בדים, צרכנייה, נגריה ונפחיה אשר שימשו את המשפחה שהתנהלה כמשק אוטרקי. בבית שאמי נכלל מבנה דו קומתי בעל ארבעה חדרים בכל קומה, כאשר בקומת הקרקע הוחזקו חיות המשק ובעיקר סוסים ופרות, ואילו בקומה השנייה היו חדרי אירוח מרוצפים במרצפות מעוטרות. התקרה מצוירת ורעפי הגגות הם רעפי מרסיי שיובאו מצרפת.
לבית הדו קומתי צמוד מבנה של טחנת קמח שהתייחדה במנוע דיזל להפעלתה, לעומת תחנות אחרות באותה התקופה שהופעלו על ידי שוורים להנעת אבני ריחיים.

## שימור המבנה
בית שאמי, שעמד נטוש עשרות שנים, שוקם ושוחזר בשנות ה-90 של המאה ה-20 כבניין הבולט ביותר בכפר כמא. השחזור הוא יוזמה משותפת של המועצה המקומית כפר כמא ושל המועצה לשימור אתרי מורשת בישראל. בשנת 1994 הוקמה במועצה המקומית כפר כמא ועדה לשימור מבנים היסטוריים בהובלתו של ראש המועצה דאז נאלצ'יק אשמוז. המבנה הוא בעל חשיבות רבה מבחינה היסטורית, חברתית וכלכלית עקב שייכותו למשפחה שלקחה חלק חשוב בהנהגת הכפר בתקופה המנדטורית, ובשל העובדה שטחנת הקמח שלו סיפקה את צורכי תושבי הכפר וכן ליהודים ולערבים מן הסביבה.
המבנה המשוחזר והמתחם כולו ומשמש כיום כאתר בית של המרכז למורשת הצ'רקסית ובתוכו המוזיאון הצ'רקסי של כפר כמא והוא מרכז המבקרים הצ'רקסי הגדול ביותר בישראל.

## הבעלים
איסחאק עבאס הידוע בכינויו "אל שאמי" היה בן למשפחת מהגרים צ'רקסים שהתיישבה בדמשק. בסוף המאה ה-19 עבר לכפר כמא והתמקם ביישוב. את הכינוי אל שאמי הוא קיבל מתושבי הכפר בשל היותו יוצא דמשק שנקראת "", כלומר, "הדמשקאי" כבן למשפחה שעסקה בטחינת קמח על ידי אבני ריחיים החליט להקים טחנת קמח מודרנית המונעת במנוע דיזל ואשר עמדה כחידוש לעובדה כי רוב תושבי הכפר באותן השנים עסקו בחקלאות. גם תושבי היישובים הסמוכים שעסקו בעיקר בחקלאות והקרבה אל ישובי עמק יזרעאל ועמק הירדן הביאו לביקוש גדול לשירותן של טחנות קמח. התחנה המודרנית אפשרה לספק שירות טחינה מהיר לכמויות גדולות של חיטה והפכו את שחלאכו לאחד מאנשי העסקים הגדולים באזור.

## קישורים חיצוניים

## הערות שוליים

קטגוריה:כפר כמא
שאמי
שאמי
קטגוריה:צ'רקסים
לאיוש בארשון

ד"ר **לאיוש בארשון** (במקור **באדר**, בהונגרית: **Bársony Lajos**; בודפשט, 11 בינואר 1892 – אחרי 1940) היה זמר אופרה יהודי-הונגרי, מורה בגימנסיה. אחותו הייתה זמרת האופרה דורה ברשוני, דודיו היו ינה ואז'וני ווילמוש ואז'וני. נסיבות מותו לא ידועות, קרוב לוודאי שנספה בשואה.

## קורות חיים
לאיוש באדר נולד במשפחה יהודית כבנם של יעקב באדר (1857–1927) עצמאי ושל סידוניה וייספלד (1859–1919) ממשפחת וייספלד ששינתה את שמה לואז'וני. אביו היה סוחר כללי ולאחר מכן פקיד, אמו הייתה אחותו של וילמוש ואז'וני. לאיוש למד באקדמיה למוזיקה ע"ש פרנץ ליסט, שם סיים את לימודיו ב-7 ביוני 1918.

### קריירה
בשנת 1920 שיחק תקופה קצרה בתיאטרון הקומדיה של בודפשט, ואז בחודש יולי באותה השנה הוחתם על חוזה על ידי "תיאטרון העיר" (Városi Színház), משם הוזמן לבית האופרה המלכותי ההונגרי. חוזהו לא חודש ביוני 1922 ולכן יצא לסיורי הופעות מחוץ למדינה ביחד עם אשתו. הם ביקרו בספרד, מרוקו, פורטוגל, האיים הקנריים ובכמה מדינות אפריקאיות. הם חזרו הביתה לממלכת הונגריה במרץ 1927. הם גם המשיכו בסיורי עבודה אלה גם בשנות ה-30.

### נשואיו
אשתו הייתה הזמרת בורישקה פאלפי, איתה התחתן בבודפשט, ב-12 בספטמבר 1922.

## לקריאה נוספת
* לקסיקון לאמנויות הבמה ההונגריות (1929–1931, עורך אלאדר שפפלין)
*  לאיוש ברשוני באתר Geni
* לאיוש ברשון - שירים מאחד מתקליטיו
* לאיוש בארשון, באתר יוטיוב
* מועדון חובבי השירה - שיריו של לאיוש ברשוני

## הערות שוליים

קטגוריה:מוזיקאים יהודים הונגרים
קטגוריה:בוגרי האקדמיה למוזיקה ע"ש פרנץ ליסט
קטגוריה:זמרי אופרה יהודים
קטגוריה:מורים יהודים עד אמצע המאה ה-20
קטגוריה:מוזיקאים שנספו בשואה
קטגוריה:אנשי חינוך שנספו בשואה
קטגוריה:זמרי אופרה יהודים הונגרים
קטגוריה:משפחת ואז'וני
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1892
קטגוריה:נפטרים במאה ה-20
ביראו (הרפובליקה המרכז-אפריקאית)

**ביראו** (בצרפתית: **Birao**) היא עיר המשמשת כבירת מחוז ווקגה  ברפובליקה המרכז-אפריקאית.

## גאוגרפיה
ביראו ממוקמת כ-803.5 ק"מ מבירת הרפובליקה המרכז-אפריקאית, בנגי, וקרובה לגבול עם סודאן.

## תנועה ותחבורה
העיר נמצאת ליד הכבישים RN8. בנוסף, העיר נמצאת כ-9.5 ק"מ משדה התעופה ביראו  (IATA: IRO, ICAO: FEFI).

## אקלים

## קישורים חיצוניים

## הערות שוליים

קטגוריה:הרפובליקה המרכז-אפריקאית: ערים
משה גאבור

**משה גאבור** (במקור **יודקוביץ**', בהונגרית: **Gábor Mózes**; אוז'הורוד, 5 במאי 1888 – בודפשט, 20 במרץ 1980?) היה עורך דין יהודי-הונגרי, קומוניסט, פעיל במפלגה הסוציאל-דמוקרטית ההונגרית.

## ביוגרפיה
משה גאבור הצטרף למפלגה הסוציאל-דמוקרטית ההונגרית כסטודנט למשפטים באוניברסיטת בודפשט (כיום שמה אוניברסיטת אטווש לוראנד) (1906). הוא גויס לצבא האימפריה האוסטרו-הונגרית במלחמת העולם הראשונה ונלחם בחזית המזרחית נגד האימפריה הרוסית. הוא נפל בשבי הרוסי, שם הקים כוחות בינלאומיים באזור סראטוב במהלך מלחמת האזרחים ברוסיה.

### ברפובליקה הסובייטית ההונגרית
גאבור חזר לממלכת הונגריה באביב 1919. בתקופת הרפובליקה הסובייטית ההונגרית ארגן הוביל גדודים בינלאומיים (אדומים) ופיקד עליהם. החל מ-1 במאי 1919 מונה לממונה הפוליטי של הארמייה השביעית של הצבא האדום ההונגרי. גאבור היה חבר בוועדת הניהול המרכזית הפדרטיבית בשנת 1919 בהונגריה בתקופת הרפובליקה הסובייטית ההונגרית, ועדה שהייתה הגוף הביצועי של הרפוליקה. הוועדה יכלה לכלול עד 150 חברים לכל היותר והחברים נבחרו על ידי "האספה הלאומית של המועצות" (הפרלמנט של הרפובליקה הסובייטית ההונגרית). לאחר נפילת הרפובליקה, הוא נסע לרוסיה הסובייטית בשל הסכנה להעמדתו לדיו ובשל הטרור הלבן, ומילא תפקידים מטעם מפלגת הקומוניסטים בהונגריה.

### בזקרפטיה
בשנת 1923 התיישב בזקרפטיה, בעיר הולדתו אונגוואר (אוז'הורוד) שהייתה שייכת אז לצ'כוסלובקיה שהוקמה בחוזה ורסאי ופתח שם משרד עורכי דין. הוא הצטרף להמפלגה הקומוניסטית של צ'כוסלובקיה וכחבר במפלגה הגן על הקומוניסטים בתביעות שונות. זקרפטיה עברה שוב שינויים טריטוריאליים בשנים 1938 וב-1939 וצורפה לממלכת הונגריה לכן נסע ללונדון. בתום מלחמת העולם השנייה בשנת 1945 חזר לזקרפטיה ועבד כעורך דין עד ליציאתו לפנסיה.

## לקריאה נוספת
* 
* Munkásmozgalom-történeti lexikon. Szerkesztette Vass Henrik – Bassa Endre – Kabos Ernő. Budapest: Kossuth Könyvkiadó. 1976.  (לקסיקון לתולדות תנועת הפועלים)

## הערות שוליים

קטגוריה:עורכי דין יהודים הונגרים
קטגוריה:יהודים בצבא האוסטרו-הונגרי במלחמת העולם הראשונה
קטגוריה:אוסטרו-הונגרים שנשבו במלחמת העולם הראשונה
קטגוריה:קומוניסטים יהודים הונגרים
קטגוריה:חברי ועדת הניהול המרכזית (הונגריה)
קטגוריה:קומוניסטים הונגרים
קטגוריה:מהגרים מהונגריה לממלכה המאוחדת
קטגוריה:הונגרים שנולדו ב-1888
קטגוריה:הונגרים שנפטרו ב-1980
The One (שיר של קיילי מינוג)

**The One** (בעברית: **האחד** או **האחת**) הוא שיר שהוקלט על ידי הזמרת-יוצרת האוסטרלית קיילי מינוג, מתוך אלבום האולפן העשירי שלה, *[[X (אלבום)|X]]*. השיר יצא לאור ב-28 ביולי 2008, על ידי חברות התקליטים מאשרום רקורדס ופרלופון, כסינגל החמישי מתוך האלבום. במקור, "The One" היה אמור להיות כלול במהדורה פיזית שיצאה לשווקים בממלכה המאוחדת, במהלך סיבוב ההופעות, "KylieX2008", אך בהמשך הוחלט להוציא אותו בפורמט דיגיטלי בלבד. בנוסף לכך, הופצה גרסת רמיקס שלו.

השיר הגיע למקום הראשון במצעד הסינגלים הניו זילנדי והפך ללהיט במספר מדינות נוספות.

## רקע וכתיבה
השיר נכתב על ידי קיילי מינוג, ריצ'רד "ביף" סטנארד, ג'יימס וילטשייר, ראסל סמול, ג'ון אנדרסון, יוהאן אמות' ואמה הולמגרן והופק על ידי ריצ'רד "ביף" סטנארד ופרימייסנס. בריאיון עם ראסל סמול, מפיק האלבום, נחשף שהקלטות האלבום התעכבו כיוון שכאשר שלחו את "The One" לסטנארד, הצוות של מינוג נאלץ לחכות 10 חודשים לסיום העריכה שלו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-6.5 מיליון השמעות.

## וידאו קליפ
את הווידאו קליפ הנלווה של "The One" ביים בן איב, והוא צולם במנצ'סטר, הממלכה המאוחדת. הוא צולם באולפן צילום, תוך שימוש במסך ירוק. חלק מהקליפ צולם במנצ'סטר ארנה. הוא הוקרן לראשונה באוגוסט 2008, חודשיים לאחר יציאתו כסינגל. הוא נוצר בהשראת שחקניות אמריקאיות כדוגמת קרול לומברד ולורן באקול.

נכון לאוקטובר 2021, מונה הצפיות של הקליפ עומד על למעלה מ-8.1 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2007
קטגוריה:סינגלים מ-2008
קטגוריה:שירי קיילי מינוג
קטגוריה:שירים באנגלית
קטגוריה:שירים שנכתבו על ידי קיילי מינוג
קטגוריה:בלדות משנות ה-2000
קטגוריה:בלדות אלקטרופופ
קטגוריה:בלדות סינת'-פופ
סטית תומפסון

**סטית תומפסון** (באנגלית: **Stith Thompson**; 7 במרץ 1885 – 10 בינואר 1976) היה פולקלוריסט אמריקאי, הידוע בעיקר בתרומתו לסיווג ארנה-תומפסון ולאינדקס המוטיבים של הספרות העממית, כלי מחקר באתנופואטיקה המשמשים לקטלוג של מעשיות ומוטיבים ספרותיים.

## ביוגרפיה וקריירה אקדמית
נולד בשנת 1885 בעיירה הזעירה והעתיקה בלומפילד  בקנטקי, ובהיותו בן 12 עברה משפחתו לגור באינדיאנפוליס. בשנים 1903 עד 1905 למד באוניברסיטה הפרטית באטלר באינדיאנפוליס, עד שעבר לאוניברסיטת ויסקונסין–מדיסון, שם קיבל תואר ראשון בשנת 1909. בשנתיים שלאחר מכן היה מורה בבית הספר התיכון לינקולן בפורטלנד, אחד מבתי הספר הציבוריים הראשונים שהוקמו ממערב למיסיסיפי. בתקופה זו למד נורווגית מחוטבי-עצים מהגרים. בשנת 1912 קיבל את התואר השני שלו בספרות אנגלית מאוניברסיטת קליפורניה בברקלי.

בשנים 1912 עד 1914 למד לדוקטורט באוניברסיטת הרווארד, בהנחיית הפרופסור לספרות ג'ורג' ליימן קיטרג' . כותרת הדיסרטציה שלו הייתה "מקבילות ושאילות מאירופה במעשיות אינדיאניות צפון-אמריקאיות". ההשראה לנושא זה באה מאבחנתו של תומפסון שמעשיה המסופרת אצל אינדיאנים משבט הצ'יפווי בססקצ'ואן נגזרה מסיפור סקנדינבי מקביל.

בשנים 1914 עד 1918 היה מרצה לספרות באוניברסיטת טקסס באוסטין, ובשנת 1921 התמנה לפרופסור במחלקה לספרות באוניברסיטת אינדיאנה. הוא אסף וקיטלג בלדות, מעשיות, משלים, פתגמים וחידות. עבודה זו הוליכה אותו לבסוף לפרסום אינדקס המוטיבים של הספרות העממית בשנת 1955.

בשנת 1928 פרסם את סיווג ארנה-תומפסון לטיפוסי מעשיות, שאותו תרגם מספרו של הפולקלוריסט הפיני אנטי ארנה , אך גם הרחיב אותו בממצאים משלו.

בשנת 1946 התפרסם ספרו "המעשייה העממית" ("The Folkstale"), שבו נעזר בסיווג כדי לתמוך בטענותיו לחשיבות המעשייה העממית בתרבות האנושית, ולאוניברסליות של טיפוסי מעשיות ומוטיבים רבים.

## השפעות ומורשת

הפולקלוריסט אלן דונדס  מאוניברסיטת קליפורניה בברקלי כינה את סיווג ארנה-תומפסון "אחד הכלים השימושיים ביותר בארסנל של הפולקלוריסט המקצועי כעזר למחקר".

בשנים 1952 עד 1954 היה תומפסון המנחה לדוקטורט של הפולקלוריסט הישראלי דב נוי. מאוחר יותר הקים נוי את ארכיון הסיפור העממי בישראל, שבו הטמיע את אינדקס ארנה-תומפסון, וכן כתב אינדקס מוטיבים ספרותיים בתלמוד.

## לקריאה נוספת
* Dorson, R. M., **[https://www.jstor.org/stable/pdf/539017.pdf?casa_token=IAy1r3PHZN8AAAAA:eSpo0S1_VPlI7EqOVnLU7jvSrEyj1SsRoFtbbPB5M6qHio0JetovduicPh3iXWBaNOVTMh_CaACz3rEOwRwiUMgefsozWIWxTZXP0F2his8kFM6ejOA Stith Thompson]** (1885-1976), **The Journal of American Folklore** Vol. 90, No. 355 (Jan. - Mar., 1977), pp. 2-7.
* Martin, P. (2007). **[https://scholarworks.iu.edu/dspace/bitstream/handle/2022/2686/FF?sequence=1 Stith Thompson: His Life and His Role in Folklore Scholarship]**, with a Bibliography.

## קישורים חיצוניים

* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי קנטקי
קטגוריה:פולקלוריסטים אמריקאים
קטגוריה:בוגרי אוניברסיטת ויסקונסין–מדיסון
קטגוריה:בוגרי אוניברסיטת קליפורניה בברקלי
קטגוריה:בעלי תואר דוקטור מאוניברסיטת הרווארד
קטגוריה:אמריקאים שנולדו ב-1885
קטגוריה:אמריקאים שנפטרו ב-1976
משאבת חלב

[250px|ממוזער|שמאל|משאבת חלב ידנית מתוצרת חברת [Avent]]
**משאבת חלב** היא מכשיר המיועד לשאיבת חלב .
## מבנה ופעולה
משאבת חלב בנויה משתי מערכות: מערכת המובילה את החלב השאוב מהחזה ועד לכלי קיבול, ומערכת המייצרת את הואקום הנדרש לשאיבה.
### מערכת הובלת החלב
מערכת ההובלה בנויה בבסיסה משלושה חלקים:
* קונוס - חלק גמיש, לרוב עשוי סיליקון, המותאם לצורת החזה ולגודלו. לקונוס (חרוט) פתח בחלקו הצר אשר דרכו מוזרם הואקום, מצמיד את דפנות הקונוס לחזה תוך יצירת אטימה, ועם יציאת החלב זורם החלב דרך פתח זה לכיוון כלי הקיבול.
* מתאם - המתאם הוא הרכיב אליו מחובר הקונוס מצד אחד, ואליו מוזרם הואקום מצד אחר. המתאם מאפשר את מעבר החלב דרכו אל כלי הקיבול, מבלי שזה יכנס למקור הואקום, ומבלי שהואקום ישפיע על כלי הקיבול, באמצעות שסתומים חד כיווניים.
* כלי קיבול - כלי הקיבול הנפוצים הם בקבוקים ושקיות.

קיימות מערכות הובלת חלב מורכבות יותר הכוללות רכיבים נוספים, למשל צינורות המאפשרים גמישות במיקום כלי הקיבול, או מערכות המיועדות לשאיבה דו צדדית (להלן).

### יצירת ואקום
יצירת הואקום מתבצעת על ידי שאיבת האוויר מהמתאם. קיימים שני סוגים של משאבות:
* משאבה ידנית - השאיבה מתבצעת באמצעות לחיצות כף היד, בדרך כלל על מנוף המפעיל בוכנה שמחוברת למתאם, ושואבת ממנו את האוויר.
* משאבה חשמלית - שאיבת האוויר מתבצעת על ידי מנוע חשמלי.

### פעולה
עם חיבור המערכת לחזה ויצירת הואקום, מגורה החזה להזרים חלב. החלב זורם אל תוך הקונוס, משם נשאב באמצעות הואקום אל המתאם וממנו מוזרם אל כלי הקיבול.

## סוגי משאבות
כאמור, ההבדל העיקרי בין משאבות חלב נעוץ באמצעי יצירת הואקום. להלן טבלה המשווה בין תכונות בסיסיות:

### משאבה ידנית
ישנם מספר סוגים של משאבות ידניות, אך לכולן עיקרון זהה של יצירת ואקום על ידי תנועות לחיצה חוזרות ונשנות של כף היד. למשאבות ידנית יתרון כאשר נדרש לבצע את השאיבה במקומות שונים או במקומות בהם אין גישה למקור מתח חשמלי.
### משאבה חשמלית
במשאבות חשמליות המנוע המייצר את הואקום גדול וכבד יחסית, ולכן יתרונן הוא כאשר השאיבה נעשית במקום קבוע. משאבות חשמלית מגיעות ברמות שונות של שכלול, ולכן מאפשרות כיוון של מדדים שונים כעוצמת הואקום, מחזורי שאיבה, ועוד. הבדל מובהק נוסף הוא אפשרות לשאיבה בו זמנית משני הצדדים, ועל ידי כך קיצור משך זמן השאיבה. שאיבה במשאבה חשמלית גם מאפשרת ביצוע מגוון רחב יותר של פעולות בזמן השאיבה (למשל הקלדה בשתי ידיים).

## זמינות ומגוון

משאבות חלב הן מוצר נפוץ, וניתנות לרכישה בחנויות ודרך האינטרנט. המשאבות נמכרות בדרך כלל כערכה מושלמת עם קונוסים בגדלים סטנדרטיים, אולם קיים מגוון רחב מאוד של קונוסים, אותם ניתן לרכוש בנפרד כך שיותאמו באופן מרבי לחזה.

בישראל, ניתן להשכיר או להשאיל משאבות חלב. עמותות כגון יד שרה ועזר מציון משאילות מנועים חשמליים בלבד למשאבות חלב, ללא רכיבי מערכת ההובלה, מטעמי שמירה על היגיינה. חלק מקופות החולים בישראל משתתפות עם חבריהן בעלות הרכישה של משאבת חלב.

## היסטוריה

## קישורים חיצוניים

*

קטגוריה:הנקה
קטגוריה:מכשירי חשמל ביתיים
קטגוריה:ארצות הברית: המצאות
קטגוריה:מוצרי תינוקות
חלב
כובע מכשפה

ממוזער| כובע מכשפה המיוצג בתרבות המודרנית
**כובע** או **מצנפת מכשפות** הוא סגנון של כובע שחובשות המכשפות בתיאורי התרבות פופולרית, המתאפיין בכתר חרוטי ובשול רחב.

## מקורות ועיצוב
[שמאל|ממוזער| [ג'ק-או-לנטרן|דלעת ליל כל הקדושים עם כובע מכשפה ארכיטיפי]]
מקורו של כובע המכשפות כפי שמוצג היום שנוי במחלוקת. אחת התאוריות המוקדמות ביותר היא שרידי החנוטים של "המכשפות" של סובשי, החובשות כובעים שחורים גבוהים ומחודדים מאוד הדומים לכובע הראש של אחיותיהם באירופה של ימי הביניים. סובשי, המתוארכת בין המאות ה-4 ל -2 לפנה"ס, ממוקמת בערוץ גבוה ממש ממזרח לעיר טורפן. תאוריה נוספת היא שהתדמית צמחה מתוך אנטישמיות: בשנת 1215 הוציאה המועצה הרביעית של הלטרן צו על כל היהודים ללבוש כיסוי ראש מזהה, כובע מחודד המכונה "יודנהוט"*.* באופן פוטנציאלי, סגנון הכובע הזה נקשר אז לקסמים שחורים, פולחן השטן ומעשים אחרים שבהם הואשמו היהודים. תאוריה דומה טוענת כי דמותו של כובע המכשפות הארכיטיפי נולדה מדעות קדומות נגד קווייקרים. אף על פי שהכובעים המסורתיים שחבשו הקוויקרים עצמם לא היו מחודדים, כובעי הקווייקר היוו מוקד למחלוקת תרבותית, וניתן להעלות על הדעת שהתגובה הפוריטנית נגד הקווייקרים באמצע המאה ה-18 תרמה לכך שכובעים הפכו לחלק מהאיקונוגרפיה של הדמוני. תאוריה נוספת מציעה כי כובעי המכשפות מקורן כ"כובעי אשת", כיסוי ראש ייחודי שחובשות נשים אשר ייצרו בירה ביתית למכירה. על פי הצעה זו, כובעים אלה זכו לקונוטציות שליליות כאשר תעשיית הבירה, הנשלטת על ידי גברים, האשימה את הנשים במכירת בירה מדוללת או מוכתמת. בשילוב עם החשד הכללי שנשים בעלות ידע בצמחי מרפא עובדות בתחום סמוי, יכול היה להיות ש"כובע האשת" נקשר לכישוף.

הרומן של ל. פרנק באום, "הקוסם מארץ עוץ" משנת 1900, כלל איורים שהציגו את המכשפה המרשעת מן המערב, כשהיא בעלת כובע גבוה וחרוטי. אביזר אופנה זה הועבר לעיבוד הסרט משנת 1939, בו גילמה את המכשפה המרשעת על ידי השחקנית הדמות מרגרט המילטון.

## בתקשורת
את הכובע הזה חבשו הדמויות הבדיוניות הבאות:
* המכשפה המרושעת של המערב, מ"הקוסם מארץ עוז", 1900
* גנדלף, מתוך "ההוביט*"* ו"שר הטבעות", 1937
* ג'ניפר (ורוניקה לייק), מתוך "התחתנתי עם מכשפה", 1942
* סמנתה סטפנס, "מכושפת", 1964
* אורקו, מ"הי-מן ושליטי היקום", 1983
* מינרווה מקגונגל, מ"הארי פוטר"*,* 1997. הרומנים מתארים גם "כובעים מחודדים" כחלק ממדי התלמידים לבית ספר לכישוף וקוסמות, אם כי אלה מופיעים רק לעיתים נדירות בעיבודים הקולנועיים.

## קישורים חיצוניים

## הערות שוליים

קטגוריה:ליל כל הקדושים
מכשפות
קטגוריה:מכשפות בפולקלור
עונת 2021/2022 בליגה הלאומית בכדורגל נשים

**עונת 2021/2022 ב[[הליגה הלאומית בכדורגל נשים|ליגה לאומית בכדורגל נשים]]** הייתה העונה ה-13 בליגת המשנה בכדורגל נשים בישראל, תחת אחריות הההתאחדות לכדורגל בישראל. העונה הסדירה נפתחה ב-5 באוקטובר 2021 והסתיימה ב-20 במאי 2022.

הפועל עירוני פתח תקווה סיימה ראשונה וחזרה לאחר עונה אחת לליגת העל. הפועל קטמון ירושלים שרק עלתה מהליגה הארצית סיימה שנייה לאחר מחזור אחרון דרמטי ועלתה לראשונה לליגת העל.

בית"ר בנות כפר כנא ובנות אילת סיימו במקומות האחרונים וירדו לליגה הארצית.

## לקראת פתיחת העונה
הקבוצות שסיימו אחרונות בליגת העל בעונת 2020/2021 וירדו לליגה הלאומית לקראת עונה זו היו מכבי חולון והפועל עירוני פתח תקווה. חולון לא הצליחה להעמיד קבוצה ולא שיחקה בליגה בעונה זו. את מקומה תפשה בנות אילת שהייתה אמורה לרדת  לליגה הארצית בתום העונה הקודמת ועקב המצב נשארה בליגה.

הקבוצות שסיימו ראשונות בליגה הארצית בעונת 2020/2021 והצטרפו לליגה הלאומית לקראת עונה זו היו הפועל תל אביב והפועל קטמון ירושלים.

בנות עירוני מודיעין שעלתה בתום העונה הקודמת לליגת העל לא עברה בבקרה התקציבית של ההתאחדות ולא העמידה קבוצה בוגרת לעונה זו. נעשו ניסיונות להעלות קבוצה אחרת מהליגה הלאומית לליגת העל אך הם לא צלחו.

## פורמט הליגה
10 קבוצות הליגה יתחרו במהלך העונה הסדירה מול כל הקבוצות בשיטת בית וחוץ בשני סיבובים בני 9 מחזורים כל אחד - 18 מחזורים בסך הכל. לאחר מכן יחולקו הקבוצות לפלייאוף עליון ותחתון. לפי הוראת שעה מיוחדת לעונת המשחקים 2021/2022, הוחלט שבעונה זו בפלייאוף העליון ישחקו הקבוצות אשר יסיימו את העונה הסדירה במקומות 1–4 ובפלייאוף התחתון ישחקו הקבוצות אשר יסיימו את העונה הסדירה במקומות 5–10. בפלייאוף תשחק כל קבוצה מול המתחרות בפלייאוף עוד שני משחקים (בית וחוץ), כלומר עוד 6 משחקים בפלייאוף העליון ו-10 בתחתון. שתי הקבוצות שיסיימו ראשונות בפלייאוף העליון יעפילו לליגת העל ושתי הקבוצות שיסיימו אחרונות בפלייאוף התחתון ירדו לליגה הארצית.

## קבוצות

## טבלת הליגה הסדירה בסיום הסיבוב השני

## טבלאות הליגה בסיום העונה
### טבלת הפלייאוף העליון בסיום העונה

### טבלת הפלייאוף התחתון בסיום העונה

## מלכת השערים

## ראו גם
* גביע המדינה בכדורגל נשים 2021/2022

## קישורים חיצוניים
* עונת 2022–2021 בליגה לאומית בכדורגל נשים, באתר ההתאחדות לכדורגל בישראל

## הערות שוליים

קטגוריה:תחרויות כדורגל ב-2021
קטגוריה:תחרויות כדורגל ב-2022
קטגוריה:2021 בישראל: כדורגל
קטגוריה:2022 בישראל: כדורגל
קטגוריה:ישראל: תחרויות כדורגל נשים
אנדראס סקוב אולסן

**אנדראס סקוב אולסן** (בדנית: **Andreas Skov Olsen**; נולד ב-29 בדצמבר 1999 בהילרוד שבדנמרק) הוא כדורגלן דני המשחק בעמדת קשר הכנף בקבוצת גלאזגו ריינג'רס ובנבחרת דנמרק.

## קריירת מועדונים
### נורשלן
אולסן גדל במחלקת הנוער של נורשלן מליגת העל הדנית, אליה הצטרף בגיל 12. ב-23 ביולי 2017 הוא ערך את הופעת הבכורה שלו בקבוצה הבוגרת של המועדון, בניצחון 2–3 על ברונדבי במסגרת המחזור השני בליגה לעונת . בסך הכל ערך חמש הופעות ליגה בעונה זו, בהן שיחק 21 דקות בלבד במצטבר.

בעונת  הפך אולסן לשחקן מפתח במועדון. ב-12 ביולי 2018 הבקיע את שער הבכורה שלו במועדון, בניצחון 0–1 על קליפטונוויל במסגרת סיבוב ההעפלה הראשון של הליגה האירופית לעונת 2018/2019. ב-22 ביולי הבקיע את שער הבכורה שלו בליגה, בתיקו 1-1 נגד אורהוס גימנסטיקפורנינג במסגרת המחזור השני. בסך הכל ערך אולסן 36 הופעות ליגה בעונה זו, בהן הבקיע 22 שערים וסיים כסגן מלך השערים של הליגה, אחרי רוברט סקוב.

### בולוניה 1909
ב-24 ביולי 2019 חתם אולסן בבולוניה 1909 מהסרייה א'. ב-15 בספטמבר הוא ערך את הופעת הבכורה שלו במועדון, בניצחון 3–4 על ברשה במסגרת המחזור השלישי בליגה לעונת 2019/2020. ב-1 בדצמבר הוא הבקיע את שער הבכורה שלו במועדון, בניצחון 1–2 על נאפולי במסגרת המחזור ה-14 בליגה. בשתי עונותיו הראשונות במועדון ערך אולסן 52 הופעות ליגה, בהן הבקיע שלושה שערים.

### קלאב ברוז'
ב-28 בינואר 2022 חתם בקלאב ברוז' מליגת העל הבלגית. ב-2 בפברואר ערך את הופעתו הבכורה בניצחון 1-0 על גנט בגביע הבלגי.

### וולפסבורג וריינג'רס
ב-17 בינואר 2025 חתם בוולפסבורג הגרמנית.

## קריירה בינלאומית
ב-7 באוקטובר 2020 ערך אולסן את הופעת הבכורה שלו בנבחרת דנמרק, בניצחון 0–4 על נבחרת איי פארו במשחק ידידות. במשחק זה הבקיע את שער הבכורה שלו בנבחרת.

הוא היה חלק מסגל נבחרת דנמרק לטורניר יורו 2020 בשנת 2021,, וערך שתי הופעות בטורניר, בו הגיעה נבחרתו לשלב חצי הגמר.

נכלל בסגל נבחרת דנמרק לטורניר יורו 2024.

## תארים
**קלאב ברוז**'

* אליפות: 2021/2022, 2023/2024
* הסופר קאפ הבלגי: 2022

## קישורים חיצוניים

## הערות שוליים

קטגוריה:כדורגלנים דנים
קטגוריה:קשרי כדורגל דנים
קטגוריה:כדורגלני נורשלן
קטגוריה:כדורגלני בולוניה
קטגוריה:כדורגלני וולפסבורג
קטגוריה:כדורגלני נבחרת דנמרק
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:כדורגלני קלאב ברוז'
קטגוריה:כדורגלני גלאזגו ריינג'רס
קטגוריה:דנים שנולדו ב-1999
וולטר הוד פיץ'

**וולטר הוד פיץ**' (באנגלית: **Walter Hood Fitch**; 28 בפברואר 1817 – 1892) היה מאייר בוטני, יליד גלאזגו שבסקוטלנד, שביצע כ-10,000 רישומים לפרסומים שונים. עבודותיו בליתוגרפיה צבעונית, כולל 2,700 איורים למגזין הבוטני של קרטיס, הפיק עד 200 לוחות בשנה.

## ביוגרפיה
פיץ' היה מעורב בהדפסת בדים מגיל 17 ועבר לאמנות בוטנית לאחר שפגש את ויליאם ג'קסון הוקר, פרופסור לבוטניקה, מאייר בוטני מוכשר, ועורך המגזין הבוטני של קרטיס. הליטוגרפיה הראשונה של פיץ' הופיעה במגזין הבוטני בשנת 1834, ועד מהרה הפך לאמן היחיד של המגזין.

בשנת 1841 הפך ויליאם הוקר למנהל גני קיו ופיץ' עבר ללונדון. לאחר 1841 היה פיץ' האמן היחיד בכל הפרסומים הרשמיים והלא רשמיים שהוציאו גני קיו. את עבודתו שילם הוקר באופן אישי. זה לא היה יוצא דופן שהוא עבד על מספר פרסומים שונים במקביל. הוא יכול היה לצייר ישירות על אבן הליטוגרפיה כדי לחסוך זמן. כרומוליתוגרפים אלה התבססו על איורים בוטניים שסיפקו הוקר ואחרים, והניבו כמה מתוצאותיו המרהיבות ביותר.

יצירותיו החשובות של פיץ' הן האיורים שלו ל"מאה שנה של צמחים סחלביים" של ויליאם הוקר (1849), ול"מונוגרפיה של אודונטוגלוסום" של ג'יימס באטמן (1864–1874). הוא גם יצר כ-500 איורים עבור הוקר אייקונס פלנטרום (1836–1876) וארבעה לוחות ליטוגרפיים למונוגרפיה ויקטוריה רג'יה. העבודה האחרונה זכתה לשבחי הביקורת כי "הם מדויקים ויפים".

עבודות אחרות נועדו לספר של "הצומח הבריטי" של ג'ורג' בנת'אם (1858).
ממוזער|306x306 פיקסלים|ויקטוריה אמזוניקה, 1851
כאשר חזר הוקר ממסעותיו בהודו, פיץ' הכין ליטוגרפיות מתוך הרישומים של הוקר לרודודנדרון (1849–1851) ומרישומים של אמנים הודים, איורים לספר על "צמחי ההימלאיה" (1855). הוא גם הפיק את האיורים שהוצגו ב"הבוטניקה של ההפלגה האנטארקטית " של הוקר, המורכבת משלושה כרכים המכסים את צמחיית האנטארקטיקה, ניו זילנד וטסמניה שנאספו במשלחת רוס בשנים 1839–1843.

ויכוח על שכר עם הוקר סיים את שירותו של פיץ' הן למגזין הבוטני והן לגני קיו בשנת 1877. הוא היה מבוקש מאוד ונשאר פעיל כאמן בוטני עד 1888. פיץ' התמנה לחבר של החברה הלינאית בשנת 1857.

הוא מת ב-14 בינואר 1892 ונקבר בבית הקברות הישן של ריצ'מונד יחד עם אשתו בנפטרה ב-13 במרץ 1929.

אחיינו, ג'ון נוג'נט פיץ' (1840–1927), הפיק גם איורים למגזין הבוטני של קרטיס.

## קישורים חיצוניים

## הערות שוליים

קטגוריה:מאיירים בריטים
קטגוריה:בוטנאים בריטים
קטגוריה:בריטים שנולדו ב-1817
קטגוריה:בריטים שנפטרו ב-1892
אובולון (רובע)

**אובולון** (באוקראינית: **Оболонський район**) הוא רובע או "ראיון" של קייב, עיר הבירה של אוקראינה.

אובולון ממוקם על הגדה הימנית בחלק הצפוני של העיר. הוא הופיע על המפה רק בשנת 1975, כיוון שבאותה עת החלה קייב להתרחב באופן פעיל ולבנות את הפרברים.

ברובע תשתית התחבורה מפותחת . יש כאן ארבע תחנות מטרו, כך שאפשר להגיע למרכז העיר תוך 15–20 דקות בלבד.

הרציף אובולונסקי  הממוקם ברובע נחשב לאחד המקומות היפים ביותר בקייב. פארק "נטלקה"  החדש זוכה לפופולריות רבה.

## קישורים חיצוניים

* 

## הערות שוליים

קטגוריה:קייב: רבעים
יונאס וינד

**יונאס אולדר וינד** (בדנית: **Jonas Older Wind**; נולד ב-7 בפברואר 1999 בקופנהגן שבדנמרק) הוא כדורגלן דני המשחק בעמדת החלוץ בקבוצת וולפסבורג מהבונדסליגה ובנבחרת דנמרק.

## קריירת מועדונים
### פ.צ. קופנהגן
וינד הגיע אל מחלקת הנוער של פ.צ. קופנהגן מליגת העל הדנית בשנת 2012. ב-22 בפברואר 2018 ערך את הופעת הבכורה שלו בקבוצה הבוגרת של המועדון, בהפסד 0–1 לאתלטיקו מדריד במסגרת שלב 32 הגדולות של הליגה האירופית לעונת 2017/2018. ב-28 בפברואר ערך את הופעת הבכורה שלו בליגה, בניצחון 0–2 על הוברו במסגרת המחזור ה-23. ב-18 באפריל הבקיע את שער הבכורה שלו במועדון, בניצחון 1–2 על אולבורג בולדספילקלוב במסגרת הליגה. בארבע העונות הראשונות שלו בקבוצה הבוגרת של פ.צ. קופנהגן ערך וינד 72 הופעות ליגה, בהן הבקיע 30 שערים.

### וולפסבורג
ב-31 בינואר 2022 חתם בוולפסבורג מהבונדסליגה.

## קריירה בינלאומית
ב-7 באוקטובר 2020 ערך וינד את הופעת הבכורה שלו בנבחרת דנמרק, בניצחון 0–4 על נבחרת איי פארו במשחק ידידות. ב-11 בנובמבר הוא הבקיע את שער הבכורה שלו בנבחרת, בניצחון 0–2 על נבחרת שוודיה במשחק ידידות.

הוא היה חלק מסגל נבחרת דנמרק לטורניר יורו 2020 בשנת 2021,, וערך שתי הופעות בטורניר, בו הגיעה נבחרתו לשלב חצי הגמר.

נכלל בסגל נבחרת דנמרק לטורניר יורו 2024.

## תארים
;פ.צ. קופנהגן
* אליפות דנמרק (1): 2018/2019

## קישורים חיצוניים

## הערות שוליים

קטגוריה:כדורגלנים דנים
קטגוריה:חלוצי כדורגל דנים
קטגוריה:כדורגלני פ.צ. קופנהגן
קטגוריה:כדורגלני וולפסבורג
קטגוריה:כדורגלני נבחרת דנמרק
קטגוריה:קופנהגן: כדורגלנים
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:דנים שנולדו ב-1999
מתיאס ינסן

**מתיאס יֶנְסֵן** (בדנית: **Mathias Jensen**; נולד ב-1 בינואר 1996 ביירסלב שבשלן, דנמרק) הוא כדורגלן דני המשחק בעמדת הקשר בקבוצת ברנטפורד מהפרמייר ליג ובנבחרת דנמרק.

## קריירת מועדונים
### נורשלן
ינסן הגיע אל מחלקת הנוער של נורשלן מליגת העל הדנית בשנת 2011. ב-15 בינואר 2015 חתם על חוזה מקצועני ראשון במועדון. ב-20 בספטמבר 2015 הוא ערך את הופעת הבכורה שלו בקבוצה הבוגרת של המועדון, בניצחון 0–1 על מיטיולן במסגרת המחזור התשיעי בליגה לעונת . ב-1 במאי 2016 הבקיע את שער הבכורה שלו במועדון, בתיקו 2-2 נגד ראנס במסגרת המחזור ה-27 בליגה. בסך הכל הוא ערך 63 הופעות ליגה במדי המועדון, בהן הבקיע 15 שערים.

### סלטה ויגו
ב-8 באוגוסט 2018 חתם ינסן על חוזה לחמש עונות בסלטה ויגו מהלה ליגה. ב-1 באוקטובר ערך את הופעת הבכורה שלו במועדון, בתיקו 1-1 נגד חטאפה במסגרת המחזור השביעי בליגה לעונת 2018/2019. בשל פציעות רבות שעבר, הוא ערך שש הופעות ליגה בלבד במדי המועדון, ועזב את המועדון לאחר עונה אחת בלבד.

### ברנטפורד
ב-10 ביולי 2019 חתם ינסן על חוזה לארבע עונות בברנטפורד מהפוטבול ליג צ'מפיונשיפ. ב-3 באוגוסט ערך את הופעת הבכורה שלו במועדון, בהפסד 0–1 לברמינגהאם סיטי במסגרת המחזור הראשון בליגה לעונת . ב-30 בנובמבר הבקיע את שער הבכורה שלו במועדון, בניצחון 0–7 על לוטון טאון במסגרת המחזור ה-19 בליגה. בעונתו הראשונה במועדון ערך ינסן 42 הופעות ליגה, בהן הבקיע שער אחד. בעונתו השנייה במועדון, שהסתיימה בהעפלת המועדון לפרמייר ליג, ערך ינסן 48 הופעות ליגה והבקיע שני שערים.

ב-28 באוגוסט 2021 ערך ינסן את הופעת הבכורה שלו בפרמייר ליג, בתיקו 1-1 נגד אסטון וילה במסגרת המחזור השלישי לעונת 2021/2022.

## קריירה בינלאומית
ב-7 באוקטובר 2020 ערך וינד את הופעת הבכורה שלו בנבחרת דנמרק, בניצחון 0–4 על נבחרת איי פארו במשחק ידידות. ב-28 במרץ 2021 הוא הבקיע את שער הבכורה שלו בנבחרת, בניצחון 0–8 על נבחרת מולדובה במסגרת מוקדמות מונדיאל 2022.

הוא היה חלק מסגל נבחרת דנמרק לטורניר יורו 2020 בשנת 2021,, וערך שש הופעות בטורניר, בו הגיעה נבחרתו לשלב חצי הגמר.

נכלל בסגל נבחרת דנמרק לטורניר יורו 2024.

## קישורים חיצוניים

## הערות שוליים

קטגוריה:כדורגלנים דנים
קטגוריה:קשרי כדורגל דנים
קטגוריה:כדורגלני נורשלן
קטגוריה:כדורגלני סלטה ויגו
קטגוריה:כדורגלני ברנטפורד
קטגוריה:כדורגלני נבחרת דנמרק
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:דנים שנולדו ב-1996
On oublie le reste

"**On oublie le reste**" (בעברית: "**אנחנו שוכחים את השאר**") הוא שיר שהוקלט על ידי הזמרת-יוצרת הצרפתייה ג'ניפר, בהשתתפות הזמרת-יוצרת האוסטרלית קיילי מינוג, מתוך אלבומה של ג'ניפר, *Nouvelle page*. השיר יצא לאור ב-9 באוקטובר 2019, על ידי חברת התקליטים TF1 מיוזיק, כסינגל מתוך האלבום.

השיר הגיע למקום התשיעי במצעד השירים הצרפתיים הדיגיטליים.

## רקע וכתיבה
השיר נכתב על ידי קתי דניס, רוב דייוויס, אלן קורסון, ברברה פראבי, בובאן אפוסטולוב ומנון פאלמר והופק על ידי בוב סינקלר. השיר יצא לאור ב-9 באוקטובר 2019, כסינגל השלישי הכללי וכסינגל ראשון מתוך מהדורת הדלוקס של אלבום האולפן של ג'ניפר, *Nouvelle Page*. הוא יצא בהוצאת TF1 מיוזיק.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.6 מיליון השמעות.

## וידאו קליפ
הווידאו קליפ הרשמי של השיר פורסם ב-6 בדצמבר 2019, ובו ניתן לראות את ג'ניפר רוקדת לצד אורות ניאון בצבעים שונים. במהלך הקליפ, ניתן לראות רקדני ליווי שונים, שרוקדים לצידה של ג'ניפר ומבצעים עימה את השיר. בין קטעי הקליפ, מבוצעים קטעים מתוך שירה של מינוג, "Can't Get You Out of My Head", משנת 2001.

נכון לאוקטובר 2021, מונה הצפיות של הקליפ עומד על למעלה מ-1.5 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קיילי מינוג
קטגוריה:שירים בצרפתית
קטגוריה:שירים שנכתבו על ידי קתי דניס
Really Don't Like U

"**Really Don't Like U**" (בעברית: "**באמת לא אוהבת אותך**") הוא שיר שהוקלט על ידי הזמרת-יוצרת השוודית טובה לו, בהשתתפות הזמרת-יוצרת האוסטרלית קיילי מינוג, מתוך אלבומה של טובה לו, *[[Sunshine Kitty]]*. השיר יצא לאור ב-6 בספטמבר 2019, על ידי חברת התקליטים ריפבליק רקורדס, כסינגל מתוך האלבום.

השיר הגיע למקום ה-37 במצעד הסינגלים הניו זילנדי.

## רקע וכתיבה
השיר נכתב על ידי טובה לו, קרוליין איילין ואיאן קירקפטריק והופק על ידי איאן קירקפטריק. השיר הוקלט באולפני זנסבן בטרזנה, קליפורניה, ארצות הברית, אולפני MXM בלוס אנג'לס, ארצות הברית ואולפני SARM בלונדון, בריטניה. מבקרי מוזיקה תיארו את "Really Don't Like U" כתערובת של תת-ז'אנרים שונים של מוזיקה אלקטרונית.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14.5 מיליון השמעות.

## וידאו קליפ
קליפ המילים הרשמי של "Really Don't Like U" הועלה לערוץ היוטיוב הרשמי של טובה לו ב-13 בספטמבר. הוא צולם בלונדון ובפראג. בתחילת הקליפ, ניתן לראות שתי שכנות שנמנעות מאינטראקציה במטרה שלא לריב. בהמשך, ניתן לראות את טובה לו ואת קיילי מינוג מבצעות את השיר, כשהן שרות לתוך מיקרופון.

נכון לאוקטובר 2021, מונה הצפיות של הקליפ עומד על למעלה מ-2.8 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי טובה לו
קטגוריה:שירי קיילי מינוג
קטגוריה:שירים באנגלית
קטגוריה:שירי אלקטרופופ
קטגוריה:סינגלים בהוצאת ריפבליק רקורדס
רון מירון

**רון מירון** (נולד ב-14 ביוני 1963) הוא מנהל ודירקטור ישראלי בתחום התרופות והציוד הרפואי. לשעבר מנכ"ל טבע ישראל וסמנכ"ל ישראל ואפריקה. כיהן בדירקטוריונים של חברות פארמה וציוד רפואי, כולל DNA BioMedical Solutions, Innocan Pharma, ואייסקיור מדיקל.

## ביוגרפיה
רון מירון נולד ב-1963 לאליהו מירון, שהיה מהנדס בניין, וללאה, מורה. בילדותו התגורר בשכונת תל ברוך בתל אביב, ולמד בבית הספר התיכון עמל ליידי דייוויס.

את שירותו בצה"ל עשה כמפקד פלוגה בחיל השריון, ולחם במלחמת לבנון הראשונה. קיבל תואר ראשון בהנדסת תעשייה וניהול מאוניברסיטת בן-גוריון בנגב ותואר שני במנהל עסקים מאוניברסיטת תל אביב. הוא מרצה אורח במרכז הבינתחומי הרצליה. הוא מתגורר בהוד השרון, נשוי ואב לשלושה ילדים.

בשנות ה-90 החל מירון לעבוד בחברת "טבע", ושימש בתפקידי ניהול, בהם מנכ"ל חברת הבת "סלא", העוסקת באחסון ושינוע של תכשירים וציוד רפואי.

בתפקידו האחרון שימש במשך ארבע שנים כמנכ"ל "טבע ישראל". בשנת 2013, לאחר 21 שנות עבודה בחברה, פרש מ"טבע". עם הפעולות בתקופת כהונתו כמנכ"ל: כניסה לשוק תרכובות מזון לתינוקות עם המותג "נוטרילון", כניסה לתחום התמיסות לעדשות מגע עם המותג Optica All in One Natural, וחנוכת המרכז הלוגיסטי של החברה.

באוקטובר 2017 הוקמה חברת אינוקאן פארמה הישראלית, שמפתחת מוצרים מבוססי קנאביס, ומירון הוא אחד ממייסדיה ויו"ר החברה. ב-2019 יצאה חברת אינוקאן פארמה להנפקה ראשונה לציבור בבורסת קנדה  (SCE) לפי שווי חברה של 26 מיליון דולר קנדי, ונכון לשנת 2021 שווה אינוקאן פארמה חצי מיליארד שקל.

ב-2017 מונה ליו"ר חברת אייסקיור מדיקל, שהיא חברת ביוטק ישראלית העוסקת במחקר, פיתוח ושיווק של מכשור רפואי לטיפול בגידולים (שפירים וסרטניים), אשר פיתחה מוצרים לטיפול זעיר פולשני בגידולים בשד וגידולים אחרים באמצעות הקפאת הגידול כחלופה לניתוח. מתחילת שנת 2021 נוסקת המניה ב-716%, ונסחרת בשווי שוק של 1.22 מיליארד שקל.

בתפקידו כיו"ר הדירקטוריון של חברת וויז פארמה (Wize Pharma) הוטל עליו בהסדר אכיפה מנהלי עיצום כספי של 150 אלף ש"ח, על הכללה ברשלנות בדו"חות החברה של פרטים שיש בהם להטעות משקיע סביר.

בדצמבר 2020 מונה לראש ועדת השקעות ואסטרטגיה של חברת "גולדמן ביו".

מירון משמש יו"ר הדירקטוריון של חברת "די.אן.איי ביומדיקל סולושינס". באפריל 2021 מונה גם לדירקטור בחברת "אנטרה ביו", העוסקת בפיתוח תרופות.

באוקטובר 2025 מונה לדירקטור בחברת "מטריסלף", הנסחרת בבורסה לניירות ערך בתל אביב.

## קישורים חיצוניים
* 

## הערות שוליים

קטגוריה:מנהלים ישראלים
קטגוריה:דירקטורים ישראלים
קטגוריה:מנכ"לי טבע תעשיות פרמצבטיות
קטגוריה:בוגרי אוניברסיטת תל אביב
קטגוריה:בוגרי אוניברסיטת בן-גוריון בנגב
קטגוריה:בוגרי תיכון ליידי דייוויס (תל אביב)
קטגוריה:ישראלים שנולדו ב-1963
אגם איזאו

**אגם איזאו** (באיטלקית: **Lago d'Iseo**, לאגו ד'יזאו; נקרא גם **סבינו**, באיטלקית: **Sebino**) הוא אגם במחוז לומברדיה שבאיטליה.

## תיאור האגם
האגם שוכן על הגבול בין נפת ברגמו שבמערב ונפת ברשה שבמזרח, בקצהו הדרומי של עמק קמוניקה. נהר האוליו, שזורם דרך עמק קמוניקה, נשפך לאגם בקצהו הצפוני, וממשיך מקצהו הדרומי לעבר נהר הפו. מוצא האגם נשלט על ידי סכר, ליד העיירה סרניקו (Sarnico).

באגם נמצא האי מונטה איזולה (Monte Isola). עם שטח של כ-4.5 קמ"ר, זהו האי הגדול ביותר הנמצא בתוך אגם באיטליה. פסגת ההר שבמרכזו מתנשאת לגובה של כ-415 מטר מעל פני האגם. באי נמצאת העיירה הנושאת את אותו השם, מונטה איזולה, ששטחה כולל גם שני איים קטנים סמוכים, האי לורטו (Isola di Loreto) והאי סן פאולו (Isola di San Paolo).

החלק הצפוני של האגם נכלל בשמורה הביוספרית "ואל קמוניקה - אלטו סבינו" (Valle Camonica - Alto Sebino) שהוכרזה על ידי אונסק"ו ב-2018.

## כפרים ועיירות בקרבת האגם
להלן רשימת הקומונות על גדות האגם, מסודרת מצפון לדרום לפי הנפות:

## המזחים הצפים
ממוזער|שמאל|מבט אל האגם עם "המזחים הצפים", צולם מפסגת האי מונטה איזאו
בשנת 2016, יצר האמן כריסטו יצירת אמנות סביבתית גדולה באגם איזאו, "המזחים הצפים" (The Floating Piers). היצירה הייתה מורכבת ממבנה של מזח צף מכוסה בבד צהוב, ברוחב של כ-16 מטר ובאורך כולל של כ-3 ק"מ, שיצר מעבר להולכי רגל על פני האגם בין סולצאנו והאיים מונטה איזולה וסאן פאולו. המזחים הצפים נפתחו לקהל ל-16 יום, מ-18 ביוני ועד 3 ביולי 2016. היצירה זכתה לפופולריות רבה. הרשויות באיטליה העריכו שלפחות 1.2 מיליון איש ביקרו במזחים הצפים, הרבה מעבר לצפוי.

## קישורים חיצוניים

*
* 

## הערות שוליים

קטגוריה:איטליה: שמורות ביוספריות
קטגוריה:איטליה: ימות ואגמים
צליבת ישו (פייטרו לורנצטי)

"**צליבת ישו**" הוא פרסקו המתאר את צליבת ישו וצויר על ידי פייטרו לורנצטי בבזיליקת פרנסיסקוס הקדוש בסיינה, איטליה.

## תיאור
"צליבת ישו" הוא חלק ממחזור של פסקאות, שרובם אבדו, ונוצרו על ידי פייטרו ואחיו אמברוג'ו לורנצטי במנזר בסיינה. בשנת 1857 הועבר הפרסקו ממקומו והוצב באחד מקפלות המזבח בבזיליקת פרנסיסקוס הקדוש בסיינה, כשהוא מוקף במסגרת עיטורית חדשה. חלקו התחתון של הפרסקו אבד. תיאור הצליבה מאזכר את הפרסקו ממחזור הציורים של לורנצטי בבזיליקה של פרנציסקוס הקדוש מאסיזי. עם זאת, כאן, בחר לורנצטי ליצור תיאור אינטימי יותר של הצליבה, כשהוא משמיט את שני הצלבים הנוספים. ישו צלוב על גבי צלב עץ פשוט. הוא מוקף בשמונה מלאכים. מתחת לצלב, בצד ימין עומדת קבוצה של חיילים, ואילו מעברו השני מתוארת מרים, אם ישו, כשהיא מוקפת בחבורת נשים. בנוסף, לורנצטי הוסיף גם את דמותו של יוחנן בן זבדי, מחבר הבשורה על-פי יוחנן.

## קישורים חיצוניים

קטגוריה:ציורים
קטגוריה:פייטרו לורנצטי: ציורים
קטגוריה:ציור גותי
קטגוריה:הבשורה
קטגוריה:ציורים מהמאה ה-14
קטגוריה:ציורי טמפרה
קטגוריה:צליבת ישו באמנות
קטגוריה:סיינה: יצירות אמנות
וחיד פאגיר

**וחידאללה "וחיד" פאגיר** (בדנית: **Wahidullah "Wahid" Faghir**; נולד ב-29 ביולי 2003 בוויילה שבדנמרק) הוא כדורגלן דני המשחק בעמדת החלוץ בקבוצת ויילה בולדקלאב.

## קריירת מועדונים
### ויילה בולדקלאב
פאגיר נולד בדנמרק להורים שברחו מאפגניסטן בשל שלטון הטליבאן. גדל במחלקת הנוער של ויילה בולדקלאב. הוא ערך 43 הופעות ליגה במדי המועדון במסגרת ליגת העל הדנית והליגה הדנית השנייה, בהן הבקיע 11 שערים.

### שטוטגרט
ב-31 באוגוסט 2021 חתם פאגיר על חוזה לחמש עונות בשטוטגרט מהבונדסליגה. ב-24 באוקטובר 2021 כבש שער בכורה בתיקו 1-1 נגד אוניון ברלין. באוגוסט 2022 הושאל לנורשלן.

## קריירה בינלאומית
פאגיר היה חלק מסגל נבחרת דנמרק עד גיל 21 בטורניר אליפות אירופה עד גיל 21 בשנת 2021, וערך שלוש הופעות בטורניר, בהן הבקיע שער אחד.

## קישורים חיצוניים

## הערות שוליים

קטגוריה:כדורגלנים דנים
קטגוריה:חלוצי כדורגל דנים
קטגוריה:כדורגלני ויילה בולקלוב
קטגוריה:כדורגלני שטוטגרט
קטגוריה:ויילה: כדורגלנים
קטגוריה:כדורגלני נורשלן
קטגוריה:כדורגלני אלוורסברג
קטגוריה:דנים שנולדו ב-2003
פטרוניוס מקסימוס

**פטרוניוס מקסימוס** (397 בקירוב – 31 במאי 455) היה קיסר האימפריה הרומית המערבית למשך חודשיים ב-455. סנאטור עשיר ואריסטוקרט בולט, הוא השתתף ברצח של המגיסטר מיליטום הרומאי, אאטיוס, ורציחתו של הקיסר הרומי המערבי, ולנטיניאנוס השלישי.

מקסימוס הבטיח לעצמו את כס המלוכה למחרת מותו של ולנטיניאנוס על ידי הבטחת גיבוי הסנאט ושוחד על פקידי הארמון. הוא חיזק את עמדתו בכך שאילץ את אלמנתו של ולנטיניאנוס להינשא לו ולאלץ את בתו של ולנטיניאנוס להינשא לבנו. הוא ביטל את אירוסין בת בתו של אשתו הטרייה לבנו של מלך הוונדלים גאיזריק. הדבר הכעיס את בתו החורגת ואת גאיזריק, ששלח צי לרומא. מקסימוס לא הצליח להשיג חיילים מהוויזיגותים והוא נמלט כשהגיעו הוונדלים, התנתק מכוחותיו ושומרי ראשו בבלבול, ונהרג. הוונדלים בזזו את רומא ביסודיות.

## קישורים חיצוניים

* 
* 

קטגוריה:קיסרי רומא
קטגוריה:בית תאודוסיוס
קטגוריה:קונסולים בקיסרות הרומית
קטגוריה:קורבנות לינץ'
קטגוריה:נפטרים ב-455
הר אבי

**הר אֶבִּי** או **הר אֶבֶּה** (באנגלית: **Mount Abbe**) הוא הר בעל פסגה כפולה, ברכס פיירווד'ר שבהרי סנט אליאס בדרום מזרח מדינת אלסקה שבארצות הברית.

ההר ממוקם בשטח הפארק הלאומי גליישר בי.

ההר ממוקם 13 קילומטרים צפונית-מזרחית להר אורוויל, בסמוך לקצהו של קרחון ג'ונס הופקינס.

גובהו של ההר 2,420 מטרים מעל פני הים; הר אבי הוא ההר ה-232 בגובהו באלסקה, וההר ה-12,939 בגובהו בארצות הברית.

ההר מתנשא לגובה של 286 מטרים מעל סביבתו.

בשל מיקומו, בסמוך לחוף הים (2 קילומטרים מקו החוף של האוקיינוס השקט), ובשל התנשאותו מעל קרחון ג'ונס הופקינס המגיע לקו החוף, ההר מצולם לעיתים קרובות מספינות שייט התענוגות העוברות בסמוך לחוף.

על מורדות ההר ממוקמים קרחון גילמן, וקרחון קלארק.

## היסטוריה
### מקור השם

שמו של ההר ניתן לו בשנת 1936 על ידי ויליאם אוסגוד פילד (William Osgood Field), ו-ויליאם סקינר קופר (William Skinner Cooper), שניהם חברי החברה הגאוגרפית האמריקאית (American Geographical Society).

ההר נקרא על שמו של הגאוגרף האמריקאי קליבלנד אבי ג'וניור (Cleveland Abbe Jr.), אשר קיבל תואר דוקטור בשנת 1898 מאוניברסיטת ג'ונס הופקניס.

קרחון גילמן נקרא על שמו של דניאל קויט גילמאן (Daniel Coit Gilman), שהיה הנשיא הראשון של אוניברסיטת ג'ונס הופקינס.

קרחון קלארק נקרא על שמו של ויליאם באלוק קלארק, פרופסור לגאולוגיה באוניברסיטת ג'ונס הופקינס בין השנים 1887 – 1917, וחבר צוות הסקר הגאולוגי של ארצות הברית בין השנים 1888 – 1917.

### הטיפוס לפסגת ההר

הטיפוס הראשון המתועד לפסגה הדרומית של ההר נערך ה-11 ביוני 1977, על ידי ג'ים ויקווייר (Jim Wickwire) ועל ידי דוזאן ג'אגרסקי (Dusan Jagersky), אשר טיפסו לפסגה דרך המדרון הדרום-מזרחית של ההר.

שלושה ימים לאחר מכן ג'אגרסקי מצא את מותו, בעת הירידה מהפסגה.

הטיפוס הראשון המתועד לפסגה הצפונית של ההר נערך ב-14 ביולי 1991, על ידי וולטור גוב (Walter Gove) ו-ויליאם פנילינג (William Pilling).

## גלריית תמונות


קובץ:Abbe Johns Hopkins.jpg|הר אבי מתנשא מעל קרחון ג'ונס הופקינס
קובץ:Mt. Abbe two summits.jpg|שתי הפסגות של הר אבי


## קישורים חיצוניים
* הר אבי באתר הפארקים הלאומיים של ארצות הברית
* הר אבי באתר peakbagger
* תרשים הנוף הנשקף מהר אבי באתר peakvisor
* הר אבי באתר peakery (מרחקים לאתרים סמוכים)
* מפה טופוגרפית של אזור הר אבי
* מידע למטפס על הר אבי באתר mountainproject
* תחזית מזג אוויר עדכנית ארוכת טווח עבור הר אבי

## הערות שוליים

אבי
אבי
קטגוריה:הפארק הלאומי גליישר ביי: הרים
יחידה 1855

**יחידה 1855** הייתה יחידה לניסויים בבני אדם, שהייתה שייכת למחלקה המרכזית למניעת מגפות וניקוי מים של צבא סין הצפוני של הצבא היפני הקיסרי, שפעלה בבייג'ינג בין השנים 1938–1945.

יחידה 1855 הוקמה על ידי צבא סין הצפוני בשנת 1938. היחידה הייתה ממוקמת לא רחוק ממקדש השמים בבייג'ינג, והכילה צוות של כ-2000 איש. על היחידה פיקד המנתח אל"ם נישימורה ייני, שדיווחה ישירות לשירו אישיאי שביחידה 731.

על פי דבריו של צ'ואי היונג שי הקוריאני, שעבד כמתורגמן ביחידה 1855 משנת 1942 עד שנת 1943, היחידה ערכה ניסויים בדבר, כולרה וטיפוס. "כשהגעתי לשם לראשונה, כמה מאות אסירים כבר היו בתאים. בכל פעם שהרופאים היפנים יצרו קשר עם האנשים שנבדקו, הם תמיד עשו זאת באמצעות מתורגמן. הנבדקים נדבקו בדבר, כולרה וטיפוס. אלה שטרם נדבקו הוחזקו בחדרים שונים. היו מראות גדולות בחדרים עם הנבדקים כך שניתן יהיה לצפות טוב יותר באלו שעוברים את הבדיקה. דיברתי עם האסירים באמצעות מיקרופון והבטתי בהם דרך לוח הזכוכית, ופירשתי את שאלות הרופאים: "יש לך שלשולים? כואב לך הראש? קר לך?" הרופאים רשמו את כל התשובות בקפידה. עם בדיקת האסיר, עשרה אסירים נאלצו לשתות תערובת של החיידקים, וחמישה מהם קיבלו את החיסון. שתי הקבוצות הופרדו זו מזו. החיסון הוכיח את עצמו כיעיל עם כל החמישה שאליו הוא ניתן, וחמשת האחרים סבלו נורא. בבדיקות המגפה, האסירים סבלו מצמרמורת וחום, ונאנקו מכאבים עד שמתו. ממה שראיתי, אדם אחד נהרג כל יום".

ההערכה היא כי יחידה 1855 הרגה כ־1000 בני אדם בין השנים 1938–1945.

היחידה פינתה את הבניינים בבייג'ינג במהלך התבוסה היפנית בשנת 1945, והסינים נכנסו לבניין. הבניין עמד עד שנת 1996.

## ענפים
ליחידה 1855 היה סניף בסין, שהיה שילוב של בית סוהר ומרכז ניסויים.

## הערות שוליים

קטגוריה:פשעי מלחמה של יפן במלחמת העולם השנייה
קטגוריה:הצבא היפני הקיסרי
קטגוריה:יפן: נשק להשמדה המונית
סוס העץ מיכאל

"**סוס העץ מיכאל**" (1987) הוא ציור המשלב טכניקה מעורבת מאת האמן הישראלי יגאל תומרקין.
## תיאור
העבודה "סוס העץ מיכאל" היא ציור שיצר יגאל תומרקין בשנת 1987. המקור האיקונוגרפי הישיר לעבודה זו הוא שירו של המשורר הישראלי נתן זך - "המוות בא אל סוס העץ מיכאל" (1958). תומרקין כתב על הלוח השמאלי את שם הציור - "סוס העץ מיכאל", ועל הלוח השמאלי חרט את המילה "מיכאל". העבודה הוצגה בתערוכה הרטרוספקטיבית שנערכה לתומרקין במוזיאון תל אביב לאמנות (1992), ונמצאת כיום באוסף הפניקס חברה לביטוח.

העבודה מורכבת כטריפטיכון של לוחות עץ. המוטיב העיקרי בציור הוא ראשיהם של שלושה סוסים, עשויים לוחות עץ גזורים, הצבועים באחד מצבעי היסוד. תומרקין מעצב את הסוסים כסוסי צעצוע, עליהם נמצאים רוכבים במצבים שונים. הרוכב השמאלי נראה נופל מעל סוסו הצהוב. הרוכב במרכז נמצא על גבי סוס אדום. תומרקין הוסיף לו כתמים אדומים העשויים פיסות בד אדום וצבע, המרמזים על דם. לצד הסוס הימני, אליו מחובר מטאטא, הרומז לסוס משחק ("Hoby Horse"), מופיע צלב או צורת איקס לבן, הרומז על מוות או העדר.

בנוסף לסוסים ורוכביהם, משורטטים בעבודה טביעות יד, חצים וכן פיסות בד לבנות, עליהן כתב תומרקין את הטקסטים בגרמנית "לילה ורוח", "סוס עץ" ו"יוסף טל", המלחין הישראלי אשר הלחין בשנת 1975 יצירה מוזיקלית לפי שיר זה.

השימוש בגרמנית, כמו גם מוטיב המוות והילד הרוכב, מאזכרים גם את שירו של יוהאן וולפגנג פון גתה "שר היער" ואת ספרו של מישל טורנייה, שתומרקין יצר על פי הם סדרת תחריטים בשם "שר היער - מחווה למישל טרונייה" (1986-1985).
שם נוסף הכתוב בעבודה הוא "פאולו", המרמז לאמן פאולו אוצ'לו, שתומרקין הרבה להתייחס לציורי הסוסים שלו בעבודותיו. גדעון עפרת, במאמרו אודות הציור, מוצא בו הקשרים גם לתחריט "האביר והמוות" (1514) מאת אלברכט דירר.

על פי עפרת, המוטיבים האיקונוגרפים רומזים הן לביקורת החברה והמלחמה בחברה הישראלית ועשויים לרמוז גם על מקור ביוגרפי, ביחסיו של האמן עם אביו.

## קישורים חיצוניים
* על עבודה אחת של יגאל תומרקין, באתר "המחסן של גדעון עפרת", 29 ביוני 2011

* סיפורו של שיר/על סוס העץ מיכאל, באתר הרשמי של נתן זך, www.natanzach.com

## הערות שוליים

קטגוריה:ציורים
קטגוריה:יגאל תומרקין: ציורים
קטגוריה:יצירות משנת 1987
קטגוריה:טריפטיכון
קטגוריה:נתן זך
שוטרי הענבר (סרט)

**שוטרי ה[[ענבר]]** (באוקראינית: **Бурштинові копи**) היא דרמה קומית אוקראינית, שכתבו רומן גרישוק ואיוואן מלצ'נוק בשנת 2021 וביימה אלינה בוחטיארובה.

## עלילה
לשוטר הסיור ממשטרת קייב, מקסים, יש תחושת צדק מוגברת מילדותו. הוא מממש את שאיפותיו בשירות באופן מלא ב. בפעם היחידה בחייו הוא שבר את העיקרון הזה בשם האהבה. אלא שהדבר עורר ביקורת ציבורית והוא נתפס על ידי עיתונאים. כדי להימנע משערורייה, ההנהגה מכוונת את מקסים לשרת בעיר קטנה במחוז ז'יטומיר. כאן משגשגת המאפיה של הענבר. לפני הופעתו של מקסים, אף אחד מהשוטרים לא העז לעצור את הפעילויות בלתי חוקיות. עם הגיעו חובר למקסים השוטר בוגדן כשותף, שגם נוטה להגיע למצבים מביכים מאוד.

## שחקנים
* יבהן ינוביץ' – מקסים, שוטר משטרת קייב
* אולג מסליוק – בוגדן

## הפקה
פרויקט הסרט זכה למימון סוכנות הקולנוע הממלכתית וקיבל 75% מתקציב הסרט מהמדינה, כשהתקציב הכולל הסתכם ב-11.625 מיליון הריבניה. הפקת הסרט נעשתה בשיתוף פעולה עם המשטרה הלאומית של אוקראינה והאקדמיה הלאומית לענייני פנים, האחראית להכשרת שוטרים.

## קישורים חיצוניים

* שוטרי הענבר, באתר kino-teatr.ua
* שוטרי הענבר, באתר kinopoisk.ru

## הערות שוליים

קטגוריה:סרטי 2021
קטגוריה:סרטים אוקראיניים
קטגוריה:סרטי דרמה קומית
קטגוריה:סרטי משטרה
קטגוריה:קייב בקולנוע
קטגוריה:משטרת אוקראינה בתרבות ובאמנות
חברת הנפט האנגלו-פרסית

**חברת הנפט האנגלו-פרסית** (באנגלית: **Anglo-Persian Oil Company**, בראשי תיבות: **APOC**) הייתה חברה בריטית שהוקמה בשנת 1908 בעקבות גילוי שדה נפט גדול במסג'ד סולימאן, איראן. ממשלת בריטניה רכשה 51% ממניות החברה בשנת 1914. זו הייתה החברה הראשונה שייצאה נפט מאיראן. בשנת 1935 שונה שמה ל"חברת הנפט האנגלו-איראנית" (AIOC) כאשר רזה שאה פאהלווי ביקש רשמית ממדינות זרות להתייחס לפרס בשם איראן.

בשנת 1954, שמה שונה שוב ל"חברת הנפט הבריטית", אחת מקודמותיה של חברת BP. ממשלת מוחמד מוסאדק הלאימה את נכסי התשתית המקומיים של החברה והעניקה לחברה החדשה את השם חברת הנפט הלאומית האיראנית.

## ראו גם
* ההפיכה באיראן (1953)
* ההסכם האנגלו-איראני
* הפלישה הבריטית-סובייטית לאיראן
* BP
* מוחמד מוסאדק
* חברת הנפט הלאומית האיראנית

## קישורים חיצוניים

## הערות שוליים

קטגוריה:קצרמר חברות
קטגוריה:קצרמר היסטוריה
קטגוריה:יחסי איראן – הממלכה המאוחדת
קטגוריה:היסטוריה כלכלית
קטגוריה:חברות נפט לשעבר
קטגוריה:חברות בריטיות